《染丝上春机》
宋代·许玠

锦江之水来蜀西，女红染丝上春机。
可怜欲织未织时，思君意绪如乱丝。
乱丝尚可理，妾愁渺无际。
寒窗轧轧千万梭，断魂随梭暗来去。
荡子醉花月，妾辜鸾镜妆。
寒蛩只解趣机杼，争奈情如刀剑伤。
织成回纹诗，寄与白玉郎。
原郎勿弃置，上有双鸳鸯。
觑著双鸳鸯，忍教孤妾守空房。

作者简介：许玠，字介之，原籍河南襄邑（今河南睢县），宋室南渡时徙居湖南常宁，遂落籍。南宋理宗宝庆年间（1228～1230）进士。